CELEX: 31992D0447
Language: el
Date: 1992-07-30 00:00:00
Title: 92/447/ΕΟΚ: Απόφαση της Επιτροπής της 30ής Ιουλίου 1992 περί τροποποίησης της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών που απαιτούνται για τα προϊόντα με βάση το κρέας που εισάγονται από τρίτες χώρες, όσον αφορά ορισμένες χώρες της Ανατολικής Ευρώπης

Avis juridique important

|

31992D0447

92/447/ΕΟΚ: Απόφαση της Επιτροπής της 30ής Ιουλίου 1992 περί τροποποίησης της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών που απαιτούνται για τα προϊόντα με βάση το κρέας που εισάγονται από τρίτες χώρες, όσον αφορά ορισμένες χώρες της Ανατολικής Ευρώπης  

Επίσημη Εφημερίδα αριθ. L 248 της 28/08/1992 σ. 0069 - 0072 Φινλανδική ειδική έκδοση: Κεφάλαιο 3 τόμος 44 σ. 0196  Σουηδική ειδική έκδοση: Κεφάλαιο 3 τόμος 44 σ. 0196 

ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1992  περί τροποποίησης της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών που απαιτούνται για τα προϊόντα με βάση το κρέας που εισάγονται από τρίτες χώρες, όσον αφορά  ορισμένες χώρες της Ανατολικής Ευρώπης  (92/447/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των μέτρων υγειονομικού ελέγχου κατά τις εισαγωγές ζώων του βοείου, χοιρείου, προβείου και αιγείου είδους, καθώς και νωπών κρεάτων ή προϊόντων με βάση το  κρέας που προέρχονται από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 του Συμβουλίου (2), και ιδίως τα άρθρα 21α και 22,  Εκτιμώντας:  ότι η απόφαση 91/449/ΕΟΚ της Επιτροπής (3), όπως τροποποιήθηκε τελευταία από την απόφαση 92/426/ΕΟΚ της Επιτροπής (4), καθορίζει τα υποδείγματα των υγειονομικών πιστοποιητικών που απαιτούνται για προϊόντα με βάση το κρέας που εισάγονται από τρίτες  χώρες-  ότι, δυνάμει της απόφασης 92/376/ΕΟΚ της Επιτροπής (5), οι εισαγωγές προϊόντων με βάση το κρέας που προέρχονται από την Κροατία και τη Σλοβενία είναι δυνατόν να εγκριθούν, σύμφωνα με τις διατάξεις της απόφασης 91/449/ΕΟΚ-  ότι οι κατηγορίες των προϊόντων με βάση το κρέας οι οποίες είναι δυνατόν να εισαχθούν από τρίτες χώρες, εξαρτώνται από την υγειονομική κατάσταση της χώρας παρασκευής- ότι, στη Βουλγαρία, Κροατία, Τσεχοσλοβακία, Πολωνία, Ρουμανία, Σλοβενία και τις  Γιουγκοσλαβικές Δημοκρατίες της Σερβίας, Μαυροβουνίου και Μακεδονίας, διεξάγεται εμβολιασμός για την καταπολέμηση της κλασικής πανώλης των χοίρων-  ότι, κατά συνέπεια, τα προϊόντα με βάση το χοίρειο κρέας τα οποία δεν έχουν υποβληθεί σε πλήρη θερμική επεξεργασία, δεν είναι δυνατόν να εισάγονται εφόσον προέρχονται από τις προαναφερθείσες χώρες- ότι πρέπει να τροποποιηθούν αναλόγως οι κατάλογοι των  τρίτων χωρών στις οποίες επιτρέπεται να εισαγάγουν προϊόντα με βάση το κρέας στην Κοινότητα, καθώς και οι υγειονομικοί όροι και η κτηνιατρική πιστοποίηση που περιλαμβάνονται στην απόφαση 91/449/ΕΟΚ-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 91/449/ΕΟΚ τροποποιείται ως εξής:  1. Στο άρθρο 1 παράγραφος 2, η τελευταία πρόταση διαβάζεται ως εξής:  "Στην περίπτωση των προϊόντων με βάση το χοιρινό κρέας τα κράτη μέλη επιτρέπουν την εισαγωγή από τις χώρες που αναφέρονται στο δεύτερο μέρος του παραρτήματος Δ, των προϊόντων με βάση το χοιρινό κρέας τα οποία είτε:  α) έχουν υποβληθεί σε θερμική επεξεργασία ούτως ώστε να έχει επιτευχθεί θερμοκρασία κέντρου μάζης τουλάχιστον 70o C  είτε  β) έχουν υποβληθεί σε επεξεργασία, η οποία περιλαμβάνει φυσική ζύμωση και ωρίμανση, τουλάχιστον για εννέα μήνες για χοιρομέρια βάρους τουλάχιστον 5,5kg και παρουσιάζουν τα ακόλουθα χαρακτηριστικά:  - τιμή aw ίση ή μικρότερη από 0,93,  - pH ίσο ή μικρότερο από 6.  Το αντίστοιχο πιστοποιητικό πρέπει να συνοδεύει την αποστολή."  2. Στο παράρτημα Α, μέρος ΙΙ:  - ο όρος "Γιουγκοσλαβία" αντικαθίσταται από τους όρους "Γιουγκοσλαβικές Δημοκρατίες της Σερβίας, Μαυροβουνίου και Μακεδονίας",  - μετά τον όρο "Τσεχοσλοβακία" απαλείφονται οι όροι "στην περίπτωση προϊόντων που προέρχονται από χοίρειο κρέας εκτός από τη Σλοβακική Δημοκρατία",  - μετά τους όρους "Βουλγαρία", "Τσεχοσλοβακία", "Πολωνία", "Ρουμανία" και "Γιουγκοσλαβικές Δημοκρατίες της Σερβίας, Μαυροβουνίου και Μακεδονίας" προστίθενται οι όροι "(εκτός από προϊόντα με βάση το χοιρινό)",  - οι όροι "Κροατία (εκτός από προϊόντα με βάση το χοιρινό)", "Σλοβενία (εκτός από προϊόντα με βάση το χοιρινό)" προστίθενται στον πίνακα των χωρών οι οποίες έχουν εγκριθεί για να χρησιμοποιούν το υπόδειγμα του υγειονομικού πιστοποιητικού.  3. Στο παράρτημα Β, μέρος ΙΙ:  - ο όρος "Γιουγκοσλαβία" αντικαθίσταται από τους όρους "Γιουγκοσλαβικές Δημοκρατίες της Σερβίας, Μαυροβουνίου και Μακεδονίας",  - οι όροι "Κροατία" και "Σλοβενία" προστίθενται στον πίνακα των χωρών οι οποίες έχουν εγκριθεί για να χρησιμοποιούν το υπόδειγμα του υγειονομικού πιστοποιητικού.  4. Το παράρτημα που επισυνάπτεται στην παρούσα απόφαση μετονομάζεται σε παράρτημα Δ.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 30 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 240 της 29. 8. 1991, σ. 28. (4) ΕΕ αριθ. L 124 της 9. 5. 1992, σ. 43. (5) ΕΕ αριθ. L 197 της 16. 7. 1992, σ. 70.    ΠΑΡΑΡΤΗΜΑ  "ΠΑΡΑΡΤΗΜΑ Δ  ΜΕΡΟΣ Ι  ΥΠΟΔΕΙΓΜΑ ΥΓΕΙΟΝΟΜΙΚΟΥ ΠΙΣΤΟΠΟΙΗΤΙΚΟΥ  Τα προϊόντα με βάση το χοίριο κρέας τα οποία έχουν υποβληθεί σε θερμική επεξεργασία κέντρου μάζας σε θερμοκρασία τουλάχιστον 70 oC ή σε επεξεργασία που συνίσταται σε φυσική ζύμωση και ωρίμανση, και τα οποία πρόκειται να σταλούν στην Ευρωπαϊκή Οικονομική  Κοινότητα   Χώρα προορισμού:  (όνομα του κράτους μέλους ΕΟΚ)  Αριθ.: (1) Αριθμός σχετικών του δημόσιου υγειονομικού πιστοποιητικού:  Χώρα εξαγωγής:  (βλέπε κατάλογο στο μέρος ΙΙ του παραρτήματος Δ)  Υπουργείο:  Υπηρεσία:  Σχετικά (2):  Ι. Προσδιορισμός των προϊόντων με βάση το κρέας  Προϊόντα με βάση το χοίρειο κρέας:  Φύση της συσκευασίας:  Αριθμός των τεμαχίων ή των συσκευασιών:  Απαιτούμενη θερμοκρασία κατά την αποθήκευση και τη μεταφορά:  Διάρκεια συντήρησης:  Καθαρό βάρος:  ΙΙ. Προέλευση των προϊόντων με βάση το κρέας  Διεύθυνση(εις) και αριθμός(οί) κτηνιατρικής εγκρίσεως της(των) εγκατάστασης(εων) που προμηθεύει(ουν) το νωπό κρέας:  Διεύθυνση(εις) και αριθμός(οί) κτηνιατρικής εγκρίσεως της(των) εγκεκριμένης(ων) εγκατάστασης(εων) μεταποίησης:  ΙΙΙ. Προσδιορισμός των προϊόντων με βάση το κρέας  Τα προϊόντα με βάση το κρέας στέλνονται από:  (τόπος φόρτωσης)  προς:  (χώρα και τόπος προορισμού)  με τα ακόλουθα μεταφορικά μέσα (2):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγεινομική βεβαίωση  Ο υπογραφόμενος επίσημος κτηνίατρος πιστοποιώ ότι:  1. τα ανωτέρω περιγραφόμενα προϊόντα με βάση το κρέας:  είτε  α) έχουν υποβληθεί σε θερμική επεξεργασία κέντρου μάζας σε θερμοκρασία 70 o C (3)  είτε  β) έχουν υποβληθεί σε φυσική ζύμωση και ωρίμανση τουλάχιστον εννέα μηνών για τα χοιρομέρια βάρους τουλάχιστον 5,5 kg και παρουσιάζουν τα ακόλουθα χαρακτηριστικά:  - τιμή aw ίση ή μικρότερη από 0,93,  - pH ίσο ή μικρότερο από 6 (1).  2. Έχουν ληφθεί όλες οι προφυλάξεις μετά από τη θερμική επεξεργασία, για να αποφευχθεί οποιαδήποτε μετάδοση μολύνσεως.   Έγινε στο ,  (Τόπος)  την  (Ημερομηνία) Σφραγίδα  (Υπογραφή του επίσημου κτηνίατρου)  [Όνομα με κεφαλαία γράμματα, αρμοδιότητα (βαθμός) και ιδιότητα (ειδικότητα) του υπογράφοντος]  ΜΕΡΟΣ 2  Κατάλογος των τρίτων χωρών από τις οποίες τα κράτη μέλη εισάγουν προϊόντα με βάση το κρέας, τα οποία αντιστοιχούν στο υπόδειγμα πιστοποιητικού που περιλαμβάνεται στο παράρτημα Δ μέρος Ι  Βουλγαρία  Τσεχοσλοβακία  Κροατία  Πολωνία  Γιουγκοσλαβικές Δημοκρατίες της Σερβίας, Μαυροβουνίου και Μακεδονίας  Ρουμανία  Σλοβενία   (1) Προαιρετικό. (2) Για τα σιδηροδρομικά βαγόνια ή τα μεταφορικά οχήματα, πρέπει να σημειώνεται ο αριθμός μητρώου, για τα αεροπλάνα ο αριθμός πτήσης, και για τα πλοία η ονομασία του πλοίου. (3) Διαγράφονται ανάλογα με την περίπτωση."